lv lv en fr eo lv lv lv sl de lv fr lv lv lv uz es lt eo lv lv lv lv lv lv lv lv lv hbs_lat lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl de lv en lv lv lv lv lv lv en lv lv lv lv lv en lv lv en lv lv en lv lv en lv lv fr eo lv lv lv sl lv lv en lv en lv lv lv lv lv lv fr lv ru nl en sl
Eco Baltia vide | Prezentē Latvijā pirmās piecas atkritumu savākšanas mašīnas, kas darbojas ar saspiesto dabasgāzi
Sadzīves un šķiroto atkritumu apsaimniekošana
Būvgružu un lielgabarīta atkritumu apsaimniekošana
Tualešu kabīņu noma un apkalpošanas serviss
Vides apsaimniekošanas transporta un iekārtu tirdzniecība
Sniega tīrīšana un izvešana
Zaļo dārzu atkritumu t.sk. lapu savākšana un izvešana
Otrreizējo izejvielu uzpirkšana un tirdzniecība
Otrreizējo izejvielu uzpirkšana un tirdzniecība
Atkritumu apsaimniekošanas teritorijas – Rīgā
Papīra, plastmasas, metāla šķirošana
Bateriju un elektrotehnikas šķirošana
Būvgružu un lielgabarītu atkritumu šķirošana
Publisko šķirošanas punktu karte
Prezentē Latvijā pirmās piecas atkritumu savākšanas mašīnas, kas darbojas ar saspiesto dabasgāzi
“Eco Baltia grupas” vides apsaimniekošanas uzņēmums SIA “Eco Baltia vide” šā gada 7.septembrī, klātesot vides aizsardzības un reģionālās attīstības ministram Jurim Pūcem un satiksmes ministram Tālim Linkaitam, prezentēja Latvijā pirmās piecas atkritumu savākšanas mašīnas, kas darbojas ar saspiesto dabasgāzi (CNG). Kopējās investīcijas automašīnu iegādē bija 793 tūkst. EUR. un tās iepirkuma rezultātā iegādātas no SIA “Scania Latvia”. Pēc uzņēmuma veiktajiem aprēķiniem, ar jaunajiem transporta līdzekļiem videi kaitīgo izmešu daudzums gada griezumā samazināsies par aptuveni 22% jeb 95 tonnām CO2, kas salīdzināms ar apjomu, ko gada laikā absorbē mežs 50 hektāru platībā.
“Eco Baltia grupas” valdes priekšsēdētājs Māris Simanovičs: “Viens no mūsu galvenajiem stratēģijas mērķiem ir veicināt ilgtspējīgu un efektīvu atkritumu apsaimniekošanu un pārstrādi, tādējādi nostiprinot pašreizējo uzņemto kursu aprites ekonomikā. Fokusējamies uz gudru uzņēmuma darbību, tāpēc strādājam pie tā, lai arvien samazinātu dažādu procesu ietekmi uz vidi. Veicinot aprites ekonomikas virzību, mums ir svarīgi atgriezt atkritumus kā resursus atpakaļ ekonomikā. Vienlaikus jau pamatos ikvienam uzņēmumam jādomā, kā samazināt dabas resursu patēriņu. Jā, videi draudzīgāki risinājumi no uzņēmumiem nereti prasa lielākas investīcijas, taču tās noteikti atmaksāsies labākā dzīves kvalitātē nākotnē.”
Pēc SIA “Eco Baltia vide” veiktajiem aprēķiniem, izmantojot jauno CNG specializēto transportu ikdienas pakalpojumu sniegšanā, iespējams būtiski samazināt dažādus vidi ietekmējošus faktorus – videi kaitīgo izmešu daudzumu, trokšņa līmeni, kā arī degvielas patēriņu. Aprēķini liecina, ka, salīdzinājumā ar līdzšinējiem dīzeļdzinēja spēkratiem, piecu CNG atkritumu savākšanas autotransporta radīto CO2 izmešu apjoms tiks samazināts par vismaz 22%.  Tiek prognozēts, ka transporta radītais trokšņa līmenis pilsētvidē būs par 20-25% mazāks nekā līdzšinējo specializēto transporta līdzekļu radītais, savukārt degvielas patēriņa izmaksas – par aptuveni 15% mazākas.
Transports rada aptuveni ceturto daļu no Eiropas kopējām siltumnīcefekta gāzu emisijām, tāpēc videi draudzīgāku risinājumu meklēšana un veicināšana transporta sektorā ir gan Eiropas Savienības, gan arī Latvijas politikas dienaskārtībā. Satiksmes ministrs Tālis Linkaits: “Gudra transporta politika, atbildot uz sabiedrības pieprasījumu pēc videi draudzīgākiem transporta risinājumiem, ir virzāma trīs galvenajos virzienos – paradumu maiņa par labu sabiedriskajam transportam, mikromobilitāte pilsētās un pārvadājumu veidi ar mazākām emisijām, tai skaitā CNG. Ar gandarījumu redzam, ka par to domā un atbilstoši rīkojas arī uzņēmējdarbības vide.”
Pēc “Scania Latvia”, kā arī publiski pieejamiem datiem – ar CNG sistēmu aprīkotām automašīnām, salīdzinot ar dīzeļdzinēja transportu, CO2 izmešu daudzumu iespējams samazināt līdz pat 25-30%, bet slāpekļa dioksīda (NO2) izmešu daudzumu – līdz 90%. Savukārt cieto putekļu daļiņu daudzumu ar CNG automašīnām iespējams samazināt pat par 98%. Līdz ar to CNG tiek vērtēta kā videi draudzīgāks degvielas tips nekā dīzeļdegviela vai benzīns. Turklāt izmaksas par saspiesto dabasgāzi ir stabilas un precīzāk prognozējamas ilgtermiņā, jo tās neietekmē izmaiņas degvielas tirgū.
SIA “Eco Baltia vide” investīcijas piecu jauno CNG atkritumu mašīnu iegādei ir 793 tūkst. eiro. Transporta līdzekļu piegādei tika veikts iepirkums, kurā uzvarēja SIA “Scania Latvia”, nodrošinot automašīnu piegādi.  Atkritumu savākšanas mašīnas sākotnēji tiks izmantotas pakalpojumu nodrošināšanai Rīgas Vidzemes priekšpilsētā un Ziemeļu rajonā. Arī nākotnē, veicot autoparka atjaunošanu, iespēju robežās plānots investēt arī videi iespējami draudzīgāku transportlīdzekļu iegādē, tostarp, darbībai arī citos SIA “Eco Baltia vide” apkalpotajos reģionos.
“Eco Baltia grupa” ir lielākā vides apsaimniekošanas uzņēmumu grupa Baltijā, kas nodrošina pilnu atkritumu apsaimniekošanas ciklu no atkritumu savākšanas un šķirošanas līdz otrreizējai izejvielu loģistikai, vairumtirdzniecībai un izejvielu pārstrādei. Grupā ietilpst vides apsaimniekošanas, otrreizējo izejvielu savākšanas un izlietotā iepakojuma pārstrādes uzņēmumi – „Latvijas Zaļais punkts”, „Eco Baltia vide”, „Eko Kurzeme”, „Jumis”, „Pet Baltija”,  „Nordic Plast” un „Eco Teh Baltia”.
SIA „Eco Baltia vide” ir „Eco Baltia grupas” vides apsaimniekošanas uzņēmums, kas nodrošina atkritumu apsaimniekošanas,  uzkopšanas un ceļu uzturēšanas pakalpojumus, otrreizējo izejvielu šķirošanu un tirdzniecību, kā arī riepu pārstrādi.
Septembrī mārupieši nodevuši 6,2 tonnas videi kaitīgo un 13 tonnas lielgabarīta atkritumu
Mārupes pilsētā un pagastā noslēgusies kārtējā vides apsaimniekošanas uzņēmuma SIA “Eco Baltia vide” rīkotā elektronikas, lielgabarīta un citu videi kaitīgo atkritumu savākšana. Septembrī mārupieši otrreizējai pārstrādei nodeva vairāk nekā 3,2 tonnas nolietotās elektrotehnikas, 3 tonnas […]
SIA “Eco Baltia vide” aicina Babītes un Salas pagastu iedzīvotājus nodot elektrotehnikas, lielgabarīta un videi bīstamo atkritumus
Vides apsaimniekošanas uzņēmums SIA “Eco Baltia vide” aicina Babītes un Salas pagastu iedzīvotājus piedalīties nolietoto elektroiekārtu, lielgabarīta un mājsaimniecībā radušos videi bīstamo atkritumu bezmaksas nodošanas akcijā, kas norisināsies 20. un 21. oktobrī. Iedzīvotāji tiek aicināti […]
“Eco Baltia vide” visā Latvijā nodrošina lauksaimniecības iepakojuma savākšanu
Rudens ir periods, kad daudzās lauksaimniecībās noslēdzas sezonālie lauku darbi, pēc kuriem itin bieži uzkrājies dažāda veida iepakojums – plēve, lielmaisi jeb Big Bag, plastikāta kanniņas u.c. Lai palīdzētu saimniekiem ērtāk atbrīvoties no minētā iepakojuma, […]
Pētījums: vairāk nekā puse Latvijas iedzīvotāju iegādātos lietotu elektrotehniku, ja būtu pieejami oficiāli remonta un tirdzniecības centri
Tehnoloģiju laikmeta iezīme ir augsts dažāda veida tehnikas patēriņš un tās nomaiņa, kas ne vienmēr ir saistīta ar praktisku vajadzību aizstāt salūzušu iekārtu. Latvijas iedzīvotāji iegādājas jaunu elektrotehniku vidēji reizi četros gados, savukārt mazo sadzīves […]
Nevariet atrast kādu informāciju?
Tālrunis: 8717; 67 799 999
Adrese: Getliņu iela 5, Rumbula, Stopiņu pagasts, Ropažu novads, LV-2121
Privātuma politika            Personu datu apstrāde          Sīkdatņu politika
Lietojot ecobaltiavide.lv vietni, Jūs piekrītat sīkdatņu izmantošanai saskaņā ar mūsu Sīkdatņu politiku.